《和江子我见送诗》
宋代·王铚

放舟弄清泚，始觉南风清。
白云认乡村，永念随父兄。
一梦三十认，将老犹远行。
聊将郑卫耳，一听新蝉鸣。
空怀烟霞想，下及飞鸿征。
多公久要谊，献纻得班荆。
茅屋照野水，寒窗抱深明。
相期脱羁网，岂肯缚簪婴。
此生才一戏，万物何营营。
我行别良友，执袂中心怦。
公来贻新诗，折柳何多情。
他时簪还盍，莫忘岁寒盟。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。